_:na2e92d6b821e48808d0061c8462cc635xb0
<http://schema.org/articleBody>
"תערוכת \"רגעים של בית\", שמציגה אסופת סרטי סטודנטים המתעדים אישים מפורסמים בביתם, יצאה לדרך ולגולשי ynet תהיה הזדמנות לבחור את הסרטים הזוכים. בינתיים, ynet מציע לכם לצפות בקטעים. והפעם: סרטו של עידן חגואל, תלמיד החוג לקולנוע וטלוויזיה במכללת ספיר, על העיתונאי גיא מרוז.   בשנים האחרונות, גיא מרוז לקח חלק בתוכניות טלוויזיה שונות כמנחה אקטיביסט המתעמת עם הבירוקרטיה והשחיתות בישראל. נראה טבעי, אם כן, לחבר בינו לבין דמות הבלש האייקונית של ריימונד צ'נדלר - בלש ציניקן שדוחף את אפו למקומות מסוכנים - ושלל הייצוגים השונים שלו בקולנוע.   בסרט, ביתו של מרוז מוצג לא כחלל בטוח ומקום מפלט מהעולם המושחת שבחוץ אלא כבית אפל, על פי מסורת הפילם-נואר. האזורים האפלים של החברה הישראלית, איתם הוא מתעמת מחוץ לביתו, זולגים פנימה אל חייו הפרטיים.   גיא מרוז הוא עיתונאי, תסריטאי ועורך תוכן בכיר בערוצי הטלוויזיה השונים. הגיש בעבר את התוכניות \"בולדוג\", \"נייס גיא\" ,\"המחשוף\" ועוד. בימים אלה הוא מגיש לצד אורלי וילנאי את התוכנית \"אורלי וגיא בעמ\" בערוץ 10, תוך מתן דגש על הפן החברתי והסביבתי.   כרטיס ביקור עידן חגואל נולד ב-1980 ולומד במחלקה לקולנוע וטלוויזיה במכללת ספיר שבנגב. סרטו \"מירה, פיטרו אותי מהעבודה\" הוקרן בפסטיבל קולנוע דרום לפני כשנתיים, והשנה זכה חגואל במענק לפיתוח תסריט עלילתי עבור הקומדיה ”פסגת זאב“ בפסטיבל קולנוע דרום. ז'אנר קולנועי אהוב: לא יכול להתביית על ז‘אנר אחד כי אני אוהב כל כך הרבה. בגדול. אפשר להגיד שהז‘אנר הקולנועי האהוב עלי הוא סרטים טובים. יוצר קולנועי מוערך: פולנסקי, קובריק, אורי זוהר, אקי קאוריסמקי, צאי מינג ליאנג, רוי אנדרסון, ועוד רבים. החלום שלי: מאוד אישי. המוטו שלי: בתל-אביב עדיף שלא להחזיק מוטו.    תערוכת \"רגעים של בית\" מוצגת בחסות בזק כחלק מתרומתה לקהילה במרכז עמיעד ביפו עד ה-27 באוגוסט ופתוחה לקהל הרחב. שעות פתיחה: א'-ד', ו' 10:00-16:00, ה' 10:00-24:00, שבת 10:00-22:00. הכניסה ללא תשלום.   לסרטים הקודמים: הראל סקעת (בימוי: הראל יאנה) יוסף סוויד (בימוי: מאיה אבידוב ושמואל דויטש)"
<https://www.ynet.co.il/articles/0,7340,L-3745813,00.html>